cyanic-selkie/wikianc huggingface dataset:
Piana
pienoiskuva|vasen Piana on Ranskan kunta Korsikan saaren länsirannikolla Corse-du-Sudin departementissa. Kunnan asukasluku vuonna 2014 oli 484. Kunta kuuluu departementissaan Sevi-Sorru-Cinarcan kantoniin Ajaccion arrondissementissa, noin 70 kilometriä Ajacciosta pohjoiseen.
Kiyomizu-dera
Kiyomizu-dera (, ’puhtaan veden temppeli’) on buddhalainen temppeli Higashiyama-kun suuralueella Kiotossa Japanissa. Temppeli tunnetaan virallisemmin nimellä Otowasan Kiyomizu-dera. Nimensä se on saanut temppelin alueella sijaitsevalta vesiputoukselta, johon virtaa vettä viereisiltä vuorilta.
Historia
Temppeli perustettiin vuonna 778, joten se on vanhempi kuin Kioto. Perustuksesta on useita tarinoita: legendan mukaan buddhalainen munkki Enchin sai näyssä tietää löytävänsä kirkkaan Yodojoen lähteen. Etsintänsä aikana Enchin kohtasi askeetti Gyōein. Gyōei antoi hänelle puupalan, johon oli asettunut armon ja myötätunnon bodhisattvan Kannonin henki. Palasesta kaiverrettiin Kannonin kuva ja Enchin asetti sen puumajaan perustaen siten Kiyomizu-deran. Legendan jatko kertoo, miten keisarin kenraali Sakanoue Tamuramaro kohtasi Enchinin ollessaan peurametsällä. Enchinin puhe eläinten tappamista vastaan sai Tamuramaron katumaan, ja tämä määräsi rakennettavaksi paikalle kunnollisen temppelin.
Vuonna 798 Tamuramaro rakennutti temppelin päähallin uudelleen ja käytti sen rakennusosiksi Nagaoka-kyōn hylätyn palatsin hallia. Kiyomizu-dera toimi yhdessä Naran Kōfuku-jin kanssa Narasta peräisin olevan Hossō-suuntauksen temppelinä, ja kiotolaiset Hieivuoren munkit polttivat sen useita kertoja. Suurimman osan temppelin nykyisistä rakennuksista on rakennuttanut shōgun Tokugawa Iemitsu vuonna 1633.
Temppeli
thumb|200px|Temppelin kolmikerroksinen pagodi.
Kiyomizu-dera sijaitsee vuoren rinteellä Kioton yläpuolella, joten näkymä kaupunkiin on hieno. Päähallilla on suuri veranta, jota kannattelevat yhteensä 139 viisitoista metriä korkeaa puupylvästä. Nykyisessä temppelissä on säilynyt rakennuksia 1400–1600-luvuilta. Temppelin alueella sijaitsee myös šintolainen pyhäkkö, Jishū-jinja, jossa asuu rakkauden ja hyvän avioliiton kami. Pyhäkkö on epätavallinen, sillä Meiji-restauraation jälkeen šintolaiset ja buddhalaiset temppelit yleensä erotettiin toisistaan (shinbutsu bunri). Yhteensä temppeliin kuuluu yli 30 rakennusta.
Ennen päähallia lännestä tultaessa ovat vuonna 1596 rakennettu kellotorni, vuonna 1633 uudelleenrakennettu kolmikerroksinen pagodi, sutra-halli Kyōdō, jossa pidetään käsikirjoituksia, ja vuonna 1728 uudelleenrakennettu Jishin-in (armon temppeli), joka oli Toyotomi Hideyoshin lempipaikka. Seuraavaksi vastaan tulevassa Nagaokasta 700-luvun lopussa siirretyssä Kanisandōssa (perustajan hallissa) on Gyōein, Enchinin ja Tamuramaron kuvia.
Keisari Tenmun pojan rakennuttaman Asakuradōn takana on Hondō eli päähalli. Hallin rakennutti uudelleen vuoden 1629 tulipalon jälkeen Tokugawa Iemitsu. Viereiseltä puupilareilla rotkon ylle korotetulta terassilta näkyy Kioto ja rotkon toisella puolella Koyasu-no-tō-pagodi. Pagodissa on turvallisen synnytyksen jumalatarta esittävä patsas. Päähallin alapuolella on vesiputous Otowa-no-taki (, ’höyhenten äänen putous’), jonka veden sanotaan auttavan sairauksiin. Palvojat ottavat sen vettä kauhoilla. Kiyomizu-dera kuuluu Kioton suosituimpiin nähtävyyksiin. Se otettiin yhdessä muinaisen Kioton muiden kulttuuriaarteiden kanssa Unescon maailmanperintöluetteloon vuonna 1994.
Hermolanvaha
Hermolanvaha on siirtolohkare ja rajakivi entisellä Suomusjärven ja Kiikalan kuntien rajalla Salossa Varsinais-Suomessa. Se sijaitsee peltojen keskellä pienessä metsäsaarekkeessa ja on korkeudeltaan noin 10 metriä.
Kivi on yhtenä kohteena seututieltä 110 Suomusjärvellä alkavalla Aneriojärven luonto- ja kulttuuripolulla, jolta on opastus kivelle.
Jean-François de La Pérouse
thumb|La Pérouse. Thomas Woolnothin (1785–1836) maalaus. Jean François de Galaup, La Pérousen kreivi (22. elokuuta 1741 Albi, Ranska — noin 1788 Vanikoro, Santa Cruzin saaret, Salomonsaaret) oli ranskalainen meriupseeri ja tutkimusmatkailija. Hän kartoitti laajalti Tyynenmeren alueita 1780-luvun jälkipuoliskolla.
La Pérouse on syntyisin aatelisperheestä Albin seudulta. 15-vuotiaana vuonna 1756 hän aloitti merisotakoulun. Hän oli mukana Ranskan ja Iso-Britannian seitsenvuotisessa sodassa Pohjois-Amerikassa. Ranskan kuningas Ludvig XVI nimitti hänet uusia kauppareittejä etsivän tutkimusretkikunnan johtajaksi. Retkikunnan tehtävänä oli täydentää James Cookin tutkimuksia ja kartoittaa Pohjois-Amerikan länsirannikkoa Alaskasta Kaliforniaan. Vuosina 1785–1786 tehdylle retkelle lähti suuri tieteilijöiden ja taiteilijoiden ryhmä, ja heidän tuekseen otettiin kirjasto ja laboratorio. Tutkimuksissa voitiin hahmottaa tarkasti Alaskan rikkomainen rannikko ja tarkentaa Havaijin sijaintia 500 km länteen päin, mutta toisaalta retkikunta menetti kaksi laivaa ja 21 miestä. Seuraavaksi vuosina 1786–1788 La Pérousen retkikunta purjehti Tyynenmeren yli Kalifornian Montrey Baysta Kiinan Macaoon. Tämän jälkeen hän lähti vielä yhdelle tutkimusmatkalle, joka suuntautui Australiaan ja Tyynenmeren saarille.
La Pérouse katosi tutkiessaan Australian itärannikkoa, kun hän lähti nykyisen Samoan alueelta kohti Uutta-Kaledoniaa 1788. Katoaminen herätti suurta huomiota, mutta etsinnöistä huolimatta arvoitusta ei saatu ratkaistuksi. Retkikunnan laivojen jäännökset ja matkamuistiinpanot löydettiin osittain vuonna 1828 ja lopullisesti vuonna 1964. La Pérousen salmi pohjoisella Tyynellämerellä on nimetty hänen mukaansa.
Nerses V
thumb|Nerses V Nerses V (k. 13. helmikuuta 1857) toimi Armenian katolikoksena vuosina 1843–1857. Ennen valintaansa hän oli toiminut Bessarabian primaattina ja oli kunnostautunut monipuolisesti, kehittäen muun muassa koulutusta ja taloutta ja rakennuttaen, Olipa hän kunnostautunut jopa sodankäynnissä, ollen johtamassa yhdessä Venäjän armeijan kanssa Jerevanin vapauttanutta armenialaisosastoa. Nerses oli ensimmäinen katolikos, jonka valinnalle haettiin vahvistus Venäjän tsaarilta. Hänen virkaanvihkimyksensä järjestettiin 8. toukokuuta 1845 ja sen toimittamiseen osallistui neljätoista piispaa ja 111 pappia ja sitä seuranneelle juhla-aterialle osallistui 1950 henkeä.
Katolikoksena Nerses oli suosittu ja kehitti Armenian oloja niin kirkollisesti kuin myös poliittisesti, sotilaallisesti ja koulutuksellisesti. Hänen työnsä kuitenkin keskeytyi yllättäen, kun hänet löydettiin kuolleena 13. helmikuuta 1857 kädessään sulkakynä ja edessään Venäjän sisäministeriölle osoitettu keskeneräinen kirje. Häntä seurasi katolikoksena Matteos I.
Frontside Ollie
Frontside Ollie on suomalaisen popartisti Robinin debyyttisingle hänen esikoisalbumiltaan Koodi. Universal Music julkaisi Frontside Ollien 16. tammikuuta 2012 ja kappaleesta tuli nopeasti Internet-ilmiö. Single sijoittui ensimmäiseksi Suomen virallisella latauslistalla ja nousi myös iTunesin myydyimmäksi kappaleeksi Suomessa.
Frontside Ollien musiikkivideo julkaistiin videopalvelu YouTubessa 13. tammikuuta 2012 ja sitä on katsottu siellä yli 16 miljoonaa kertaa. Kappaleen vastaanotto on ollut kaksijakoinen: kappale on jakanut runsaasti mielipiteitä.
Frontside Ollie valittiin Emma-gaalassa vuoden 2012 biisiksi. Robin voitti myös kolme muuta kategoriaa.
Sanoitus
"Frontside Ollie" on Sana Mustosen sanoittama. Kappale kertoo rullalaudalla tehtävästä tempusta, frontside olliesta. Inspiraation Mustonen kertoo saaneensa pojaltaan.
Mielenrauhaa
Mielenrauhaa on Aki Sirkesalon ensimmäinen studioalbumi. Se julkaistiin helmikuussa 1995 levymerkille Sony Music. Albumi vietti 33 viikkoa Suomen virallisella albumilistalla, jolloin se saavutti korkeimmillaan sijan 11. Syksyllä 1995 levystä julkaistiin "Kultapainos" joka sisälsi yhden uuden kappaleen ja kolme erilaista versiota aikaisemmista kappaleista. Levyltä julkaistiin kaikkiaan viisi singleä; "Hikinen iltapäivä", "Mustankipee", "Naispaholainen", "Sä jaksat tanssii" sekä Kultapainos-levyn "Pelkkää kuvitelmaa".
Isoviuhtoja
Koko ja ulkonäkö
Linnun pituus 65–78 cm ja paino 3,5–7 kg. Se on hanhen kokoinen, lentokyvytön sorsa. Sen höyhenpuku on tummanharmaa valkoisin täplin, vatsa on valkoinen sekä nokka ja jalat oranssit. Sukupuolet ovat lähes samannäköisiä, koiras on kookkaampi.
Mielenrauhaa
Levy sai Vuoden albumi -Emman vuonna 1995. Helsingin Sanomien Ilkka Mattila kirjoitti Sirkesalon esikoisalbumin olevan kappalevalikoimaltaan epätasainen ja nosti parhaiksi raidoiksi ”Mustankipeen”, ”Marvin Gayen” ja ”Hikisen iltapäivän”. Hänestä Sirkesalo tuntee soul-lajityyppinsä, fraseeraa oivaltavasti ja tuo kaupunkilaisessa soinnissaan mieleen ruotsalaiset Lisa Nilssonin ja Eric Gaddin. ”Albumin teksteissä eletään silti selvästi Suomessa ja Helsingissä. Yhdistelmä on epätavallinen ja ilahduttavan viihdyttävä.”
Isoviuhtoja
Levinneisyys
Isoviuhtojat elävät Etelä-Amerikan eteläisimmillä rannikoilla Tulimaassa ja Kap Hornissa. Sen elinympäristön ala on noin 120 000 neliökilometriä ja maailman populaation koko on 10 000–100 000 yksilöä.
Lisääntyminen
Pesä on maassa kasvillisuuden suojassa ja naaras munii tavallisimmin kuusi munaa, joita se hautoo noin kuukauden. Laji on sukukypsä kolmevuotiaana.
Ravinto
Ruokavalio koostuu äyriäisistä ja nilviäisistä.
Etelä-Suomen huoltorykmentti
Etelä-Suomen huoltorykmentti (lyhenne ESHR) oli Suomen puolustusvoimien maavoimien materiaalilaitoksen joukko-osasto, joka vastasi toimialueensa huollon järjestelyistä. Se perustettiin vuoden 2008 alussa. Toisin kuin muut huoltorykmentit, sitä ei muodostettu entisistä varikoista. Sen palveluksessa oli noin 135 henkilöä. Rykmentti lakkautettiin 31. joulukuuta 2014 osana puolustusvoimien logistiikkajärjestelmän uudelleenjärjestämistä.
Organisaatio
Rykmentin esikunta sijaitsi Helsingissä Lauttasaaressa entisissä Merivoimien esikunnan tiloissa. Aikaisemmin esikunta sijaitsi Helsingin Katajanokalla.
Rykmentin komentajana toimi everstiluutnantti Terho Mustonen vuoden 2013 loppuun. Häntä seurasi komentajana evl Timo Vilkko.
Joukko-osastoon kuuluivat myös varasto-osastot Porvoossa ja Sipoossa sekä muista huoltorykmenteistä poiketen huoltokeskus Santahaminan varuskunnassa.
Dino-Dan
Dino-Dan on kanadalainen 6–12-vuotiaille lapsille suunnattu televisiosarja. Sarjaa esitetään muun muassa Kanadassa, Yhdysvalloissa ja Australiassa. Suomessa sarjaa on näytetty Galaxi-ohjelmassa Yle TV2 -kanavalla.
Sarja kertoo dinosauruksista kiinnostuneesta kymmenvuotiaasta pojasta, jota näyttelee Jason Spevack. Sarjassa esiintyy tavallisten näyttelijöiden lisäksi tietokoneanimoituja dinosauruksia.
Dino-Dan on voittanut muun muassa Shaw Rocket Prize -palkinnon vuonna 2010 parhaana kanadalaisena lasten televisiosarjana. Samana vuonna se oli ehdolla Gemini-palkinnon saajaksi.
Pyhän Klement Ohridialaisen yliopisto
Pyhän Klement Ohridialaisen yliopisto (, УКЛО, UKLO) on toinen Pohjois-Makedonian valtiollisista yliopistoista. Yliopiston toiminnot ovat pääasiassa Bitolassa, mutta sillä on myös toimintoja Prilepissä, Ohridissa, Velesissä, Kičevossa ja Skopjessa.
Yliopisto perustettiin 1979, mutta nimettiin pyhimyksen mukaan vasta 1994.
Asfalttijärvi
Asfalttijärvi (joskus suomeksi myös "tervahauta" ) on alue, jossa maaöljyä nousee maan pinnalle ja sen päälle muodostuu luonnonasfalttia. Luonnonasfalttia muodostuu siksi, että kevyemmät ainesosat höyrystyvät öljystä maan pinnalla pois. Maaöljyseos on erittäin paksua ja tahmeaa.
Asfalttijärviä on monessa eri maassa. Tunnetuimpia ovat La Brean tervahaudat Yhdysvalloissa sekä Tierra La Brean tervahauta Trinidad ja Tobagossa.
Asfalttijärvissä on myös paljon fossiileja niihin joutuneiden eläinten vuoksi.
Joskus käytetään myös nimitystä tervahauta. Nimitys on kuitenkin harhaanjohtava, sillä asfalttijärvi ei sisällä tervaa. Sanan tervahauta merkitys yleisimmin käsitetään olevan puutervan valmistukseen käytetty maahan kaivettu rakennelma.
Elävät eliöt
La Brean tervahaudoista on löydetty eläviä bakteereita, jotka pystyvät elämään ilman vettä sekä happea. Helaeomyia petrolei-hyönteinen elää toukkavaiheen asfalttijärvessä.
Athena
Vuonna 1928 valmistunut rakennus edustaa tyypillistä 1920-luvun klassisismia. Sen ovat suunnitelleet arkkitehtiveljekset Toivo Paatela ja Jussi Paatela. Rakennuksen sisätiloista ja rakentamisen valvonnasta vastasi Toivo Paatela yhdessä professori Yrjö Kajavan kanssa. Rakennus on peruskorjattu kahdesti, 1960-luvulla ja 2010-luvulla. Nimityksen Athena rakennus sai vasta jälkimmäisen peruskorjauksen yhteydessä.
Rakennuksen suunnittelukilpailuun osallistui yhteensä 5 työtä, joista Paateloiden Asis-suunnitelma arvioitiin ehdottomasti parhaaksi. Rakentaminen aloitettiin vuonna 1927 ja muutto tiloihin tapahtui syksyllä 1928. Rakennuksessa keskeistä ovat kaarevat luentosalit, niin kutsutut anatomiset teatterit, joita edellytettiin arkkitehtuurikilpailun ohjelmassa, sillä vastaavanlaisia oli anatomian laitoksissa muualla Euroopassa. Rakennuksessa on muun muassa seitsemän metriä korkea amfiteatterimainen luentosali, jonka yläpuolella on vanha mikroskooppisali.
Rakennuksen ensimmäisessä kerroksessa on varattu tiloja ruumiiden käsittelyyn ja säilytykseen. Ruumiiden käsittelyhuoneiden ja ruumiskellarin yhteydessä on myös pieni kappeli, jossa vainajat siunattiin palvelemaan tiedettä. Kappelin katossa ja seinillä on arkkitehtien veljen Oskari Paatelan piirtämiä freskoja.
Max Roach
Maxwell Lemuel "Max" Roach (10. tammikuuta 1924 – 16. elokuuta 2007) oli yhdysvaltalainen jazz-muusikko, rumpali, orkesterinjohtaja, säveltäjä ja bebop-tyylin luoja. Hän teki tunnetuksi paljon jäljitellyn, teknisesti upean ja rytmiikaltaan omaperäisen rumputyylin, joka soi rumpalille itsenäisemmän roolin. Hän oli edelläkävijä myös harvinaisempien tahtilajien käytössä jazzissa.
Max Roach oli naimisissa muusikko-näyttelijä Abbey Lincolnin kanssa vuosina 1962–1970.
Roach esiintyi yhtyeineen Pori Jazz -festivaaleilla vuosina 1978 (Max Roach Quartet), 1983 (Max Roach Double String Quartet) ja 1999 (Max Roach and The Brass Quintet).
Aiakeion
Aiakeion oli antiikin aikainen Aiakokselle omistettu heroon-pyhäkkö Aiginan saarella Kreikassa. Sen arkeologinen kohde sijaitsee antiikin Aiginan kaupungin arkeologisella alueella Aíginan kaupungin luoteispuolen rannikolla.
Aiakos oli aiginalainen heeros, joka oli kreikkalaisessa mytologiassa myrmidonien kuningas. Pausaniaan mukaan Aiakoksen kulttipaikka oli ulkoilmapyhäkkö, joka koostui valkoisesta marmorista tehdyllä muurilla ympäröidystä temenos-alueesta, jossa oli alttari sekä oliivipuita. Alttarin paikan uskottiin olevan Aiakoksen haudan. Lähellä oli myös Aiakoksen pojan Fokoksen hauta.
Aiakeionin tarkkaa sijaintipaikkaa ei tunneta. Pausaniaan mukaan se sijaitsi kaupungin näkyvimmällä paikalla lähellä satamaa. Usein pyhäkön on oletettu sijainneen lähellä Apollonin temppeliä. Nykyisin paikan lähellä on myös Aíginan arkeologinen museo. Toisaalta Pausaniaan perusteella Apollonin temppeli oli eri paikassa kuin temppeli, ja mahdollisesti kauempanakin. Pyhäkköön liittyi Aiakeia-juhla, johon liittyi muun muassa urheilukilpailut. Niiden palkintona oli krateeri. Voittajat luovuttivat seppeleensä pyhäkölle.
Herodotoksen mukaan myös Ateenan Agoralle perustettiin Aiakeion Delfoin oraakkelin kehotuksesta.
Tienhoito
thumb|240px|Tienhoitoon liittyviä opasteita [[Ossauskosken vesivoimalaitos|Ossauskosken voimalaitoksen kohdalla Tervolassa.]]
Tienhoito tarkoittaa toimenpiteitä, joilla tiet ja kadut pysyvät rakenteellisesti kunnossa ja niillä on hyvä liikkua.
Kaupungit ja kunnat vastaavat kunnallisesta katuverkosta, maanteiden kunnosta huolehtivat ELY-keskukset. Joitakin asioita on myös yksityisten vastuulla, kuten kiinteistöjen jalkakäytävien kunnossa- ja puhtaanapito. Yleisten alueiden ja päällysteiden kunnosta huolehtiminen on kuitenkin yleensä ELY-keskusten ja kuntien vastuulla. Kaupungit ja kunnat voivat siirtää omia osuuksiaan hoidettaviksi yksityisille yrityksille ostopalveluna.
Kunnossapidon taso riippuu siis esimerkiksi seuraavista asioista:
Rikkoontunut tien päällyste korjataan tai tarvittaessa uusitaan kokonaan. Sorapäällysteiset tiet pidetään tasaisina ja yritetään estää niitä pölyämästä. Myös siisteys kuuluu hoitoon. Kasvien lehdet, rikkaruohot, irtonaiset esineet, lika ja roskat poistetaan ajoradoilta ja jalkakäytäviltä.
Talvella auraus on paljon käytetty menetelmä tien puhdistamiseksi lumesta. Tiesuolaa käytetään tietä peittävän jääkerroksen sulattamiseksi. Myös hiekoitusta käytetään parantamaan pitoa.
Yksityisteiden ylläpitoon perustetaan usein tienhoitokunta.
Elina Pohjola
Pohjola on opiskellut medianomiksi Turun taideakatemiasta ja valmistunut taiteen maisteriksi Aalto-yliopiston taideteollisesta korkeakoulusta.
Pohjola perusti puolisonsa käsikirjoittaja Mike Pohjolan kanssa Pohjola-filmin 2009. Pohjola-filmi laajeni tuottaja Leila Lyytikäisen tultua osakkaaksi Citizen Jane Production -elokuva- ja tv-sarjatuotantoyhtiöksi 2018.
2021 Elina Pohjola valittiin Ylen draaman elokuvatiimin tuottajaksi. 2023 Pohjola valittiin Pohjoismaisen elokuva- ja tv-rahaston (Nordisk Film & TV Fond) hallitukseen.
Tuottajana
Pohjola-filmi tuotti niin lyhytelokuvia kuin pitkiä dokumentti- ja fiktioelokuvia. Ensimmäinen Elina Pohjolan tuottama pitkä dokumenttielokuvan oli Wille Hyvösen Kummisetäni thaimorsian (2012) ja ensimmäinen pitkä fiktio Oskari Sipolan ohjaama musiikkielokuvan Ollaan vapaita (2015).
Citizen Jane Productions tuotti Elina Pohjolan aikana muun muassa dokumentti-tv-sarjan nyrkkeilijä Eva Wahlströmistä (Eva, 2019) sekä Klaus Härön elokuvan Elämää kuoleman jälkeen ja Alli Haapasalon moneen kertaan palkitun elokuvan Tytöt tytöt tytöt.
Tytöt tytöt tytöt toi Elina Pohjolalle ja Leila Lyytikäiselle parhaan elokuvan Jussi-palkinnon.
Sant’Antonino (Haute-Corse)
Sant’Antonino on Ranskan kunta Korsikan saaren luoteisosassa Haute-Corsen departementissa. Kunnan asukasluku vuonna 2014 oli 114. Kunta kuuluu departementissaan Calvin kantoniin Calvin arrondissementissa, noin 20 kilometriä Calvin kaupungista itään.
Sant’Antonino kuuluu kauneimpien ranskalaiskylien järjestöön Les Plus Beaux Villages de France. Toinen Korsikalla sijaitseva järjestön jäsenkylä on Corse-du-Sudin departementin Piana saaren länsirannikolla.
Jevgeni Primakov
Jevgeni Maksimovitš Primakov (, 29. lokakuuta 1929 Kiova, Ukrainan SNT, Neuvostoliitto – 26. kesäkuuta 2015), akateemikko, tiedustelupalvelun johtaja, Venäjän kauppa- ja teollisuuskamarin puheenjohtaja, oli Venäjän ulkoministerinä 1996–1998 ja pääministerinä 1998–1999.
Elämä
Primakov syntyi Kiovassa, Ukrainan SNT:ssa ja kasvoi Tbilisissa Gruusian SNT:ssa. Hänen isänsä katosi puhdistuksissa. Hän opiskeli Moskovassa idäntutkimuksen instituutissa ja keskittyi Lähi-idän asioihin. Hän oli radion ja Pravdan toimittajana Lähi-idässä 1950-luvulta 1970-luvulle. Vuodesta 1970 maailmantalouden instituutin varajohtajana NL:n tiedeakatemiassa ja vuodesta 1977 idäntutkimuksen johdossa. Vuonna 1985 hän palasi maailmantalouden instituuttiin, jossa oli vuoteen 1989.
Venäjän presidentti Boris Jeltsin nimitti Primakovin ulkoministeriksi Tšernomyrdinin jälkeen tammikuussa 1996. Hän saavutti mainetta ammattitaidostaan, käytännönläheisyydestään ja vastustaessaan Naton laajenemispyrkimyksiä. Hän tuki moninapaisuutta, Venäjän, Kiinan ja Intian "strategista kolmiota" vastineena Yhdysvalloille, jota Samuel P. Huntington nimitti antihegemoniseksi koalitioksi. Primakovin sympatiat Lähi-idässä olivat usein arabien puolella.
Talousromahduksen jälkeen duuma esti kahdesti Jeltsinin ehdokkaan Viktor Tšernomyrdinin nimityksen pääministeriksi, jolloin Primakov nimitettiin kompromissiehdokkaana syyskuussa 1998. Tällöin Primakov julisti Venäjää uhkaavan maan hajoaminen. Hänen vaikeasta verouudistuksestaan tuli menestys. Primakov arvosteli voimakkaasti Naton Jugoslavian pommituksia. Jeltsin erotti Primakovin 12. toukokuuta 1999, mahdollisesti pelättyään suosittua ja ammattitaitoista kilpailijaansa. Primakov kieltäytyi myös erottamasta kommunistisen puolueen ministereitä puolueen ajaessa Jeltsinin erottamista virastaan. Tammikuussa 1999 Primakov vaati separatismin tuhoamista ja vertikaalisen valtarakenteen palauttamista. Myöhempi presidentti Vlaidimir Putin ratsasti näillä teeseillä.
Muuta
Primakovin ulkoasiainministeriaikana yksi vaihtuvista varaministereistä oli Ivan Ivanovitš Sergejev, joka GlavUPDK:n johtajana vastasi Venäjän ensimmäisen kansainväliset vaatimukset täyttävän golf-kentän, Moscow Country Club:n rakennuttamisesta.
Nuoret miehet
Nuoret miehet (engl. Young Men) on Myöhempien aikojen pyhien Jeesuksen Kristuksen kirkossa toimiva apujärjestö, joka järjestää toimintaa 12-18-vuotiaille pojille ja nuorille miehille. Kaksitoistavuotiaina pojat voidaan vihkia Aaronin pappeuden alempaan asteeseen, diakoneiksi. Samalle he eroavat Alkeisyhdistyksestä ja liittyvät Nuoriin miehiin. Nuoret miehet mielletään lähinnä Aaronin pappeuden apujärjestöksi, jonka tehtävänä on auttaa nuoria miehiä kasvamaan pappeudessa. Järjestö perustettiin 1875 nimellä Nuorten miesten valistuskerho.
Nuoret miehet on järjestetty ryhmiin heidän pappeuden asteensa mukaan. Niinpä 12- ja 13-vuotiaat diakonit toimivat yhtenä ryhmänä, 14- ja 15-vuotiaat opettajat omanaan ja 16- ja 17-vuotiaat papit omanaan. 18-vuotiaana nuoret miehet vihitään yleensä Melkisedekin pappeuden virkaan vanhimmaksi, jolloin hänen jäsenyytensä Nuorissa miehissä päättyy. Tämä tapahtuu kuitenkin vasta, kun nuori mies on siihen itse valmis.
Nuorten miesten toiminnan tarkoitus on lisätä nuorien hengellisyyttä ja auttaa heitä kasvamaan henkisesti ja hengellisesti. Järjestön tavoitteena on auttaa nuoria miehiä toteuttamaan Aaronin pappeuden ihanteita ja kasvattaa heitä Melkisedekin pappeuteen ja temppelitoimituksiin. Sen tavoitteena on myös ohjata nuoria miehiä lähtemään lähetystyöhön. Toiminnan päämääränä on myös kasvattaa nuoria miehiä isyyteen ja aviomieheksi sekä osoittamaan kunnioitusta naisille, äideille ja tyttärille.
Nuoret miehet järjestävät vapaa-ajantoimintaa, joka usein on urheilu- tai kulttuuripainotteista. Myös seikkailutoimintaa, retkiä ja matkoja voidaan järjestää.
Nuoret miehet tekevät yhteistyötä Nuorten naisten erilaisissa vapaa-ajan aktiviteeteissa ja palveluprojekteissa. Nuorille järjestetään esimerkiksi yhteisiä retkiä, illanviettoja ja tanssiaisia. Vaarnan alueella järjestettävät nuorten yhteiset konferenssit (Suomessa yleensä nimellä Rautakaide) ovat tärkeä toimintamuoto nuorille.
Kevin Berry
Kevin John Berry (10. huhtikuuta 1945 – 7. joulukuuta 2006) oli australialainen perhosuimari, joka voitti kaksi olympiamitalia 1964 olympialaisissa Tokiossa. Hän rikkoi uransa aikana 12 maailmanennätystä. Uintiuransa jälkeen hän oli töissä The Sydney Morning Heraldilla sekä ABC Sportilla. Barry kuoli 61-vuotiaana kotonaan aivokasvaimeen 7. joulukuuta 2006.
Luettelo Kärpäsen tähdistön tähdistä
Luettelo Kärpäsen tähdistön tähdistä
Yhdystie 2442
Yhdystie 2442 (osoitenimenä Siltatie) on yhden kilometrin pituinen tie joka kulkee Ulvilan Friitalasta saman kaupungin alueella sijaitsevaan Vanhaankylään. Tie on hyvälaatuista ja koko matkaltaan katuverkolla kulkevaa 40 km/h nopeusrajoituksilla varustettua tietä.
Tie saa alkunsa yhdysteiden 2444 ja 2551 kiertoliittymästä Friitalan kaupunginosasta, ensin tie ohittaa melkein sen alkupäässä Koulukujan ja Suilamantien risteykset, sitten tie ylittää Kokemäenjoen, ylittämisen jälkeen tie saapuu Vanhaankylään jossa se ohittaa Välskärintien ja Hakatien risteykset, sen jälkeen tie päättyy Yhdystien 2440 kiertoliittymään.
Tie on osa vuonna 2010 perustettua Pohjanlahden rantatien matkailutien reittiä.
Vironkävijäin sankarihauta
Vironkävijäin sankarihauta on Helsingin Vanhassa kirkkopuistossa sijaitseva Viron vapaussodan suomalaisten vapaaehtoisjoukkojen yhteishauta, jossa lepää noin viidesosa sodan suomalaisista sankarivainajista.
Sankarihautaan haudattiin Viron avustamisen päätoimikunnan toimesta 16. helmikuuta – 6. maaliskuuta 1919 välisenä aikana yhteensä 31 sotilasta. Ensimmäiset rintamalta tuodut neljä kaatunutta oli tätä ennen haudattu Hietaniemen hautausmaalle. Valtaosa kaatuneista haudattiin kotikuntiinsa ja osa jäi rintamalle.
Haudatut kotikuntineen
Vanhaan kirkkopuistoon haudatuista neljätoista kuului 1. suomalaiseen vapaajoukkoon, joka taisteli Pohjois-Virossa:
Arvo Aaltonen (Helsingin mlk), Sigurd Ahlström (Helsinki), Johan Backlund (Vöyri), Jarl Dammert (Maarianhamina), Ernst Johansson (Helsinki), Vilho Latvanen (Helsinki), Elis Minkkinen (Helsinki), Lauri Pesonen (Helsinki), Samuel Prättälä (Jalasjärvi), Erik Rantanen (Helsingin mlk), Valdemar Rytkönen (Helsinki), Henrik Tallberg (Helsinki), Alvar Tallqvist (Helsinki), Hjalmar Välimaa (Lappajärvi).
Seitsemäntoista haudattua kuului Pohjan Poikien rykmenttiin, joka taisteli Etelä-Virossa ja Latviassa:
Oskari Ahokas (Elisenvaara), Johan Grönvall (Perho), Ville Haajanen (Uusikirkko), Yrjö Häyhä (Viipuri), Eino Joensuu (Ikaalinen), Kalle Kettunen (Mikkeli), Viljo Kortesmaa (Lapua), Antti Kärnä (Ylistaro), Kalle Laaka (Rovaniemi), Yrjö Laurikainen (Ruskeala), Oskari Pietiläinen (Rovaniemi), Martin Saarikangas (Helsinki), Niilo Salo (Vaasa), Torsten Silva (Tampere), Otto Snellman (Multia), Fredrik Vallo (Alatornio) ja Antti Valtonen (Viipuri).
Muistomerkki
thumb|Vironkävijäin muistomerkki kolmea laivaa kuvaavalta takasivultaan (heinäkuu 2019) Hautamuistomerkki paljastettiin 27. toukokuuta 1923, jolloin Viron hallitus luovutti sen lahjana Helsingin kaupungille. Sen suunnittelivat yhteistyössä kuvanveistäjä Into Saxelin ja arkkitehti J. S. Sirén.
Patsas on himmeäksi hiottua Taivassalon punaista graniittia. Sen etusivulla nähdään sotalippujen alla kolme ratsumiestä ja takasivulla yötaivaan alla kolme laivaa, jotka kuvaavat merentakaista retkeä. Toisella kylkisivulla ovat haudattujen nimet ja toisella muistolauseet kolmella kielellä. Patsaan päällä on Viron vapaudenristi, joka korvasi tilaajan toivomuksesta taiteilijoiden luonnosteleman valtakunnanomenan kaltaisen ristin.
Patsaassa on kaksi virheellistä nimeä: A. Hieperi ja O. Hietala. Forssalainen Akseli Hieperi jäi todennäköisesti kadonneeksi Pajun taistelussa, jossa haavoittunut Yrjö Häyhä todettiin sittemmin kuvia vertaamalla haudatuksi Hieperin sijaan. Oskar Hietala -nimistä sotilasta ei kuulunut kumpaankaan suomalaiseen vapaaehtoisjoukkoon. Hänen sijastaan haudassa lepää Oskari Pietiläinen, joka käytti myös lyhyempää sukunimeä Pietilä.
Vironkielinen muistosäe ”Vägitöö kaunis jääb hiilgama veervate aegade voolus (Urotyö kaunis jää loistamaan vieriväin aikain virrassa)" on lähtöisin Villem Grünthal-Ridalan runosta Epitaphium. Muut säkeet jatkavat ajatusta olematta sen käännöksiä: "Taa ikiaikain käy teon uljaan muisto ja maine, vapaus vaalijanaan, siunaus seppelenään. / Tiderna tumla förbi som växlande vågor på havet, men som en klippa i storm bragdernas stod skall bestå."
Gilbert & George
Parin ensimmäiset teokset 1960-luvun lopulla olivat performansseja, joissa he tanssivat liikemiehiksi pukeutuneina. Vuonna 1969 luotu ”Singing sculpture” loi pohjan heidän maineelleen, ja heidät kutsuttiin moniin paikkoihn esiintymään joskus tuntikausien ajan. Myöhemmin he tekivät samantyylisiä videoita. Suurten hiilipiirrosten jälkeen pari siirtyi käyttämään valokuvia, joista se rakensivat moniosaisia värikkäitä suurikokoisia töitä.
Sidnei
Sidnei Rechel da Silva Júnior (tunnetaan paremmin nimellä Sidnei, s. 23. elokuuta 1989 Alegrete) on brasilialainen jalkapalloilija, joka edustaa Primera Divisiónissa pelaavaa Deportivo La Coruñaa. Oikeajalkainen Sidnei on pelipaikaltaan keskuspuolustaja.
Seurajoukkueura
Sidnei on Internacionalin kasvatti. Hän voitti seuran kanssa Recopa Sudamericanan vuonna 2007. Sidnei pelasi Internacionalin paidassa 25 ottelua tehden yhden maalin. Heinäkuussa 2008 hän siirtyi Portugalin Primeira Ligan Benficaan, jossa hän pelasi avauskaudellaan 24 ottelua tehden kolme maalia ja voittaen myös Taça da Ligan. Kaudella 2009–2010 hän voitti Taça da Ligan lisäksi myös Primeira Ligan mestaruuden. Kauden 2011–2012 Sidnei oli lainassa Turkin Superliigan Beşiktaşissa, jossa hän oli kentällä kymmenessä ottelussa tehden kaksi maalia.
Kaudella 2012–2013 Sidnei sai peliaikaa vain Benfican kakkosjoukkueessa, joten kaudeksi 2013–2014 hän siirtyi lainalle Espanjan Primera Divisiónin Espanyoliin, jossa hän pelasi kauden aikana 12 ottelussa. Kaudeksi 2014–2015 Sidnei siirtyi lainalle saman sarjan Deportivo La Coruñaan, jossa hän pelasi 32 ottelua. Lainaa jatkettiin myös kaudeksi 2015–2016, jonka aikana hän oli kentällä 33 ottelussa.
Lego Elokuva
Lego Elokuva on vuonna 2014 ensi-iltansa saanut yhdysvaltalais-australialainen tietokoneanimaatioelokuva, joka pohjautuu Lego-leluihin. Warner Brosin ja Village Roadshow Picturesin rahoittaman elokuvan ovat käsikirjoittaneet ja ohjanneet Phil Lord ja Christopher Miller.
Elokuvan ensi-ilta oli Yhdysvalloissa 7. helmikuuta ja Suomessa 14. helmikuuta 2014.
Tuotanto
Warner Brosin tuottaja Dan Lin sekä käsikirjoittajat Dan ja Kevin Hageman tarjosivat Lego-yhtiölle elokuvaideaansa vuonna 2007, jolloin Transformers-elokuvan menestys oli saanut Hollywoodin kiinnostumaan leluista. Legolla ehdotukseen suhtauduttiin kuitenkin varautuneesti, ja leluyhtiö sai neuvoteltua Warner Brosin kanssa tavallista paremman sopimuksen. Elokuvan esituotanto alkoi vuonna 2008. Sen ohjaajiksi ja käsikirjoittajiksi valittiin vuonna 2010 Poutapilviä ja lihapullakuuroja -animaation tekijäpari Phil Lord ja Christopher Miller.
Elokuva hyväksyttiin tuotantoon marraskuussa 2011 ja animaatiotyön tekijäksi valittiin australialainen Animal Logic. Lordin ja Millerin rinnalle avustavaksi ohjaajaksi palkattiin Robot Chicken -sarjan ohjaajana ansioitunut Chris McKay. Ensimmäiset näyttelijävalinnat elokuvan äänirooleihin julkistettiin kesäkuussa 2012. Tuolloin elokuvan työnimenä oli ”Lego: The Piece of Resistance”. Ensimmäinen traileri julkaistiin kesäkuussa 2013.
Elokuvan julkaisun aikaan alkuvuonna 2014 ilmestyi myös TT Gamesin kehittämä videopeli The Lego Movie Videogame sekä valikoima elokuvaan liittyviä Lego-tuotteita.
Vastaanotto
Kriitikot ottivat elokuvan vastaan varsin positiivisesti. Se keräsi ensi-iltaviikonloppunaan Yhdysvalloissa myös erinomaisesti katsojia: helmikuussa ensi-iltansa saaneista elokuvista sen ensimmäisen viikonlopun tuotto, arviolta 69 miljoonaa dollaria, on kautta aikain toiseksi suurin The Passion of the Christin (2004) jälkeen. Kaikkiaan elokuva tuotti teatterilevityksessä maailmanlaajuisesti runsaat 468 miljoonaa dollaria. Britanniassa ja Irlannissa se oli vuoden 2014 tuottoisin elokuva.
Palkinnot
Lego Elokuva sai muun muassa parhaan animaatioelokuvan Bafta-palkinnon, parhaan animaatioelokuvan PGA-palkinnon ja parhaan käsikirjoituksen Annie-palkinnon. National Board of Review myönsi sille parhaan käsikirjoituksen palkinnon ja sisällytti sen vuoden kymmenen parhaan elokuvan listalleen.
Jatkosuunnitelmat
Hiukan ennen Lego Elokuvan ensi-iltaa Warner Bros. ilmoitti palkanneensa Jared Sternin ja Michelle Morganin laatimaan käsikirjoitusta jatko-osalle. Helmikuun lopulla sen alustavaksi ensi-iltapäiväksi uutisoitiin 26. toukokuuta 2017. Jatko-osan ohjaajaksi kiinnitettiin Chris McKay. Lokakuussa 2014 paljastettiin, että McKay ohjaakin Lego Elokuvassa sivuroolissa olleeseen Batmaniin keskittyvän spin-off-elokuvan Lego Batman Elokuva, jonka käsikirjoittaa Seth Grahame-Smith. Varsinaisen jatko-osan käsikirjoittajiksi palaavat Lord ja Miller. Lego Batman Elokuva sai ensi-iltansa vuonna 2017 ja Lego Elokuva 2 vuonna 2019. Vuonna 2017 sai ensi-iltansa myös Lego Ninjago Elokuva.
Jennifer Zietz
thumb|Jennifer Zietz Jennifer Zietz (s. 14. syyskuuta 1983 Rostock DDR) on saksalainen jalkapalloilija, joka pelaa puolustuksessa tai keskikentällä. Hän on pelannut Saksan maajoukkueessa 15 maaottelua ja tehnyt niissä yhden maalin.
Zietz esiintyi ensimmäisen kerran Saksan maajoukkueessa tammikuussa 2005. Hän on voittanut Euroopan-mestaruuden vuonna 2009.
Seuratasolla Zietz edustaa 1. FFC Turbine Potsdamia. Hän on voittanut Mestarien liigan vuonna 2010, UEFA Cupin vuonna 2005, Saksan mestaruuden vuosina 2004, 2006, 2009, 2010, 2011 ja 2012 sekä Saksan cupin vuosina 2004, 2005 ja 2006.
Levitski
Levitski on venäläinen sukunimi, joka on seuraavilla henkilöillä:
Kiiltolaakerikamelia
pienoiskuva|oikea|250px|Kiiltolaakerikamelian kukka ja lehtiä Kiiltolaakerikamelia (Gordonia lasianthus) on teekasvien (Theaceae) heimoon, laakerikamelioiden (Gordonia) sukuun kuuluva kasvilaji.
Arvo Helle
Arvo Adolf Helle, sukunimi vuoteen 1906 Helenius (17. lokakuuta 1887 Helsinki – 30. elokuuta 1963 Lappeenranta) oli suomalainen kihlakunnantuomari ja Käkisalmen pormestari.
Kiiltolaakerikamelia
Kiiltolaakerikamelia on yleensä pieni, mutta joskus hieman suuremmaksi kasvava puu. Se kasvaa tavallisesti noin 12–15 metriä korkeaksi ja voi muodostaa tiheitä kasvustoja. Kiiltolaakerikamelia on ainavihanta, mutta siinä on kuitenkin yleensä joitakin punaisia lehtiä jokaisena vuodenaikana. Lehtiasento on vuorottainen ja lehtilavat ovat noin 10 cm pitkiä, vajaat 4 cm leveitä, kapeansoikeita, paksuja ja kiiltäväpintaisia. Lehtilaidat ovat hienosahalaitaisia. Kiiltolaakerikamelian kukat ovat suuria ja valkoisia. Kukkien halkaisija on noin 6–7,5 cm ja niissä on viisi terälehteä. Kiiltolaakerikamelia kukkii heinä–syyskuussa ja tuottaa hedelmiä syys–lokakuussa.
Ola By Rise
Ola By Rise (s. 14. marraskuuta 1960 Trondheim) on norjalainen jalkapallovalmentaja ja entinen maalivahti. By Rise on toiminut kesästä 2006 lähtien Norjan jalkapallomaajoukkueen apuvalmentajana.
Kiiltolaakerikamelia
Kiiltolaakerikameliaa kasvaa luonnossa Yhdysvaltojen kaakkoisosien rannikoilla kuuden osavaltion alueella. Sitä tavataan Pohjois-Carolinan itäosista eteläiseen Floridaan ja lännessä Mississipin eteläosiin ulottuvalla alueella. Kiiltolaakerikamelia on ainoa laakerikamelioiden suvun laji, joka kasvaa Yhdysvalloissa.
Arvo Helle
Helteen vanhemmat olivat vaununtarkastaja Adolf Helenius ja Eeva Maria Viinikainen. Hän pääsi ylioppilaaksi Helsingin reaalilyseosta 1905, suoritti oikeustutkinnon 1911 ja sai varatuomarin arvon 1914.
Ola By Rise
Pelaajaura
Ola By Rise oli pelipaikaltaan maalivahti ja saavutti suurimmat saavutuksensa pelaamalla Rosenborg BK:ssa ennätykselliset 346 ottelua Norjan pääsarjassa Tippeligaenissa. By Rise voitti urallaan seitsemän Norjan mestaruutta ja neljä Norjan cup-mestaruutta pelatessaan Rosenborgissa vuodet 1977–1995. A-maajoukkueen maalilla By Rise esiintyi 25 kertaa.
Arvo Helle
Helle oli asianajajana Käkisalmessa 1911–1939. Hän toimi Käkisalmen kaupunginvoutina 1917–1920, vt. pormestarina 1918–1920 ja pormestarina 1920–1939. Hän oli valtiovarainministeriön ylimääräisenä esittelijänä 1940–1941 ja sen Lappeen tuomiokunnan tuomarina 1941–1957.
Helle oli Käkisalmen kaupunginvaltuuston puheenjohtajana 1931–1939 ja kaupungin hoitokunnan varapuheenjohtajana 1940–1941.
Ola By Rise
Muu ura
By Rise on toiminut jalkapallouransa ohella toimittajana trondheimiläisessä Adresseavisenissa. Hän on myös suorittanut myös kandidaatin tutkinnon psykologiassa, historiassa ja norjan kielessä.
Arvo Helle
Arvo Helle oli naimisissa vuodesta 1915 kirjanpitäjä Saima Lehtovaaran (ent. Lundberg) kanssa.
Säynäjäjärvi (Pelkosenniemi)
Säynäjäjärvi on erittäin matala metsäjärvi Pelkosenniemellä Lapin maakunnassa. Sen pinta-ala on 92 hehtaaria. Etäisyys Rovaniemeltä on 107 kilometriä itäkoilliseen.
Maantiede
Säynäjäjärven pituus etelästä pohjoiseen on 1,6 kilometriä. Allas on melko tasaleveä, tasasyvä ja saareton. Noin viidesosa järven pinta-alasta on yli metrin syvyinen. Syvimmät kohdat sijaitsevat itärannan tuntumassa. Säynäjäjärven ranta on alavaa, ja 160 metrin korkeuskäyrä kulkee vain paikka paikoin alle sadan metrin etäisyydellä järven rantaviivasta.
Säynäjäjärven vesitilavuus on 571 000 kuutiometriä eli 571 miljoonaa litraa.
Säynäjäjärvi (65.497.1.002) kuuluu Säynäjäjoen valuma-alueeseen (65.497), joka on kolmannen jakovaiheen vesistö Kemijoen vesistössä (65). Toinen jakovaihe on Vuotosjoen valuma-alue (65.49) ja ensimmäinen jakovaihe Ylä-Kemijoen valuma-alue (65.4). Säynäjäjärvi on Säynäjäjoen valuma-alueen laajin vakavesi. Sitä seuraavat Hoikkalampi ja Iso Aapalampi. Valuma-alueeseen kuuluu kuusitoista vähintään hehtaarin laajuista järveä, joista useat ovat vailla virallista nimeä.
Pelkosenniemen Säynäjäjärvi on laajin Suomen kolmestatoista Säynäjäjärvestä. Se on Pelkosenniemen laajin vakavesi Pyhäjärven jälkeen ja ennen Tuormusjärveä.
Suunnitelman mukaiset poistot
Suunnitelman mukaisilla poistoilla tarkoitetaan yritysten ja muiden talousyksiköiden kirjanpidossa aineelliseen ja aineettomaan omaisuuteen kuuluvien pitkävaikutteisten hyödykkeiden hankintamenojen poistamista hyödykekohtaisten poistosuunnitelmien perusteella. Poistosuunnitelma on suunnitelma hyödykkeen hankintamenosta tulevaisuudessa tehtävistä poistoista tilikausittain. Suunnitelman mukaiset poistot kirjataan kuluksi järjestelmällisesti hyödykkeen taloudellisena vaikutusaikana. Tilikauden poistoilla vähennetty jäännös hyödykkeen hankintamenosta aktivoidaan taseen pysyviin vastaaviin.
Aineelliseen omaisuuteen kuuluvat merkittävimpinä tase-erinä rakennukset sekä koneet ja laitteet. Aineetonta omaisuutta ovat esim. kehittämismenot, liikearvo ja aineettomat oikeudet.
Kirjanpitolaki edellyttää aineellisen ja aineettoman omaisuuden hyödykkeiden hankintamenojen poistamista kirjanpidossa niille laadittujen poistosuunnitelmien perusteella. Vaatimus koskee kaikkia kirjanpitovelvollisia, lukuun ottamatta liikkeen- ja ammatinharjoittajia ja kirjanpitovelvollisia, joiden toiminta perustuu kiinteistön hallintaan.
Suunnitelman mukaisten poistojen laskentaperusteet
Kirjanpitolakia täydentävät ohjeet suunnitelman mukaisten poistojen laskentaperusteista on annettu Kirjanpitolautakunnan suunnitelman mukaisia poistoja koskevassa yleisohjeessa ja vastaavassa Kirjanpitolautakunnan kuntajaoston yleisohjeessa kunnille ja kuntayhtymille.
Poistopohja
Suunnitelmapoistot lasketaan aineellisen ja aineettoman omaisuuden hyödykkeen hankintamenon ja ennakoidun jäännösarvon erotuksesta. Hankintameno lasketaan hyödykkeen hankinnasta ja valmistuksesta aiheutuneiden muuttuvien menojen perusteella. Hankintamenoon voidaan lisäksi lukea hyödykkeen hankinnan ja valmistuksen osuus kiinteistä menoista, jos niiden määrä on olennainen muuttuviin menohin verrattuna.
Poistoaika
Taloudellisen pitoajan määrittelyssä noudatetaan yleisiin tilinpäätösperiaatteisiin sisältyvää varovaisuuden periaatetta siten, että poistoaika arvioidaan mieluummin liian lyhyeksi, kuin liian pitkäksi.
Ivar Theodor von Hellens
Ivar Theodor von Hellens (4. syyskuuta 1861 Turku – 23. marraskuuta 1908 Karuna) oli suomalainen vapaaherra, tilanomistaja ja valtiopäivämies.
Suunnitelman mukaiset poistot
Poistomenetelmä
Poistomenetelminä voidaan käyttää kaavamaisia poistomenetelmiä, kuten tasapoistomenetelmää tai menojäännöspoistomenetelmää tai näiden yhdistelmiä. Poistosuunnitelma voidaan laatia myös hyödykkeen käytön mukaisina substanssipoistoina. Substanssipoistoa käytettäessä hyödykkeen vuotuinen käyttö arvioidaan koko sen taloudelliselta pitoajalta.
Ivar Theodor von Hellens
Von Hellensin vanhemmat olivat hovioikeuden presidentti, senaattori, vapaaherra Lars Teodor von Hellens ja Johanna Maria Augusta af Heurlin ja puoliso vuodesta 1885 Elin Johanna af Heurlin. Von Hellens tuli ylioppilaaksi Helsingissä ja valmistui agronomiksi Mustialan maanviljelyskoulusta 1884. Hän oli Kärkniemen kartanon omistaja Karunassa vuodesta 1888. Von Hellens oli aatelissäädyssä edustaja valtiopäivillä 1904–1905 ja 1905–1906. Hän kuului vuoden 1899 suureen lähetystöön Karunan edustajana.
Suunnitelman mukaiset poistot
Poistosuunnitelman muuttaminen
Poistosuunnitelmaa tulee tilinpäätöstä laadittaessa arvioida sen varmistamiseksi, että valittu poistomenetelmä ja poistoaika vastaavat hyödykkeen tulevaa käyttöä ja taloudellista pitoaikaa. Poistosuunnitelmaa on muutettava, jos hyödykkeen tulonodotukset tai käyttöajan odotukset ovat muuttuneet olennaisesti. Poistosuunnitelman muutos voi merkitä poistoajan lyhentämistä tai pidentämistä. Jo kirjattuja poistoja ei oikaista. Poistosuunnitelmaa muutetaan tilinpäätösvuodelta ja seuraavilta tilikausilta.
Suunnitelmapoistot verotuksessa
Elinkeinoverolaissa on määritelty verotuksessa hyväksyttäville käyttöomaisuuden poistoille omaisuuslajeittain poistomenetelmät ja enimmäispoistot. Poistojen hyväksyminen verotuksessa yrityksen tuloksesta vähennyskelpoisina kuluina edellyttää niiden kirjaamista kirjanpitoon. Suunnitelman mukaiset poistot harvoin täsmäävät verotuksessa hyväksyttäviin poistoihin. Suunnitelmapoistojen ja verotuksessa hyväksyttävien poistojen erotus oikaistaan tilinpäätöksessä tuloslaskelmaan kirjattavilla poistoerokirjauksilla. Vastaviennit tehdään taseen vastattavissa tilinpäätössiirtojen kertymään.
Uralvagonzavod
Uralvagonzavod eli UVZ, täydellisemmin on vuonna 1936 junanvaunutuotannon aloittanut Venäjän Sverdlovskin alueen Nižni Tagilissa kotipaikkaansa pitävä siviili- ja sotilasajoneuvojen ja työkoneiden valmistaja. Yhtiömuodoltaan se on osakeyhtiömuotoinen (OAO) konserni, johon kuuluu yli 20 tutkimus- tai tuotantolaitosta. Konserni on yksi Venäjän suurimmista tieteellis-teollisista (= aseteollisuuden) konserneista.
Vuonna 1931 perustetun Uralin vaunutehtaan valmistamia siviilituotteita ovat esimerkiksi kuorma-autot, raitiovaunut, kaivinkoneet ja junanvaunut. Kansainvälisesti Uralvagonzavod tunnetaan kuitenkin erityisesti maailman suurimpana taistelupanssarivaunujen valmistajana. Se on valmistanut esimerkiksi T-34, T-55, T-72 ja T-90 -sarjojen panssarivaunuja.
Owczarek podhalanski
Owczarek podhalanski (polski owczarek podhalanski) on Puolasta lähtöisin oleva iso valkoinen paimenkoirarotu, joka kuuluu FCI:n roturyhmään 1. Se on hyvin harvinainen: maailmassa arvellaan olevan pari tuhatta yksilöä.
Ulkonäkö
Rotu on vahva ja kookas: urokset ovat säkäkorkeudeltaan yleensä 65–70 cm, nartut 60–65 cm. Kallo on hieman kaareva ja otsapenger selvästi erottuva olematta jyrkkä. Kuono on paksu, kärkeä kohden vähitellen kapeneva ja kallon kanssa samanpituinen tai tätä hieman pidempi. Kirsu on keskikokoinen ja musta. Silmät ovat hieman vinoasentoiset, keskikokoiset ja tummanruskeat. Korvat ovat riippuvat, keskipitkät, kolmionmuotoiset ja melko paksut. Helppohoitoinen karvapeite on säänkestävä, ja sen ansiosta rotu tulee toimeen ulkona läpi vuoden. Karvapeitteen väri on aina puhtaanvalkoinen.
Luonne ja käyttäytyminen
Owczarek podhalanski tunnetaan tyynenä, älykkäänä ja valppaana rotuna. Se on usein varautunut vieraita kohtaan, mutta erittäin lämminhenkinen ihmisille ja eläimille, jotka kuuluvat sen laumaan. Se tulee hyvin toimeen sekä aikuisten että lasten kanssa ja on tarpeen tullen valmis puolustamaan heitä. Muita koiria kohtaan rotu käyttäytyy yleensä suopeasti. Se vartioi ja puolustaa sinnikkäästi, mutta hyökkää yleensä vain, jos sitä uhataan.
Owczarek podhalanskia koulutettaessa on pidettävä mielessä sen erityispiirteet: toisaalta itsenäisyys, ylpeys ja verkkaisuus, toisaalta miellyttämisenhalu sekä taito tulkita eleitä ja kehonkieltä. Laumanvartijakoiraa koulutettaessa johdonmukaisuus ja lempeä määrätietoisuus ovat ensiarvoisen tärkeitä. Podhalanski on onnellinen saadessaan juosta vapaana ja omistaessaan reviirin, jota se voi vartioida. Siitä on myös seuraksi pidemmille lenkeille.
Alkuperä
Rotu on peräisin Tatran vuoristosta Etelä-Puolasta. Sen esi-isät olivat samoja itämaisia koiria kuin muillakin suurilla valkoisilla laumanvartija- ja paimenkoirilla - erään teorian mukaan ne olisivat olleet muinaisia, yli tuhat vuotta sitten Eurooppaan saapuneita aasialaisia mastiffeja. "Isojen valkoisten" rotujen uskotaan kehittyneen noin 1600-luvulla. Owczarek podhalanski on maantieteellisen sijaintinsa ansiosta länsieurooppalaisia sukulaisrotujaan vanhempi, koska idästä vaeltaneet kansat saavuttivat ensin Euroopan itäiset osat. Voimakkaimpia yksilöitä on perinteisesti kutsuttu "liptovilaisiksi", mikä viittaa alueeseen Slovakian puolella. Tätä pidetään merkkinä siitä, että podhalanski polveutuisi slovakiancuvacista, joka on kotoisin Etelä-Tatralta.
Podhalanski Suomessa
Vuonna 1990 Suomeen tuotiin ensimmäiset rodun edustajat, ja vuonna 1992 maassamme syntyi ensimmäinen pentue. Nykyisin puolalaiset linjat ovat hyvin edustettuina suomalaisessa populaatiossa, mutta myös Saksasta, Ranskasta, Alankomaista ja Tanskasta on tuotu jonkin verran rodun edustajia. Suomessa on tänä päivänä noin 300 yksilöä.
Terveys
Owczarek podhalanski on tullut toimeen vuosisatojen ajan ilman erityistä huolenpitoa. Se onkin alkukantaisuutensa vuoksi rotuna varsin terve.
Luettelo Heinolan julkisista taideteoksista ja muistomerkeistä
Luettelo Heinolan julkisista taideteoksista ja muistomerkeistä sisältää Heinolan kaupungissa olevat pysyvät patsaat, muistomerkit ja muistolaatat. Heinolaan on liitetty Heinolan maalaiskunta.
Anfangi
thumb|300px|Koristeellinen initiaali
Anfangit ( ’alku’) ovat tekstin suurikokoisia alkukirjaimia. Niiden tehtävänä on parantaa tekstin visuaalista kiinnostavuutta ja siten tehdä lukeminen houkuttelevammaksi. Niitä käytetään leipätekstin alussa ja muuallakin tekstissä silloin, kun väliotsikoita ei ole jakamaan tekstin aiheita jaksoihin. Anfangit perustuvat koristeellisiin initiaaleihin, joita tapaa varsinkin vanhoissa teksteissä.
Erilaisia anfangeja
Anfangeja on kahta perustyyppiä: upotettuja ja nousevia. Upotettu anfangi on palstan sisällä ja kahden tai useamman leipätekstirivin korkuinen. Nouseva anfangi on samalla peruslinjalla kuin leipätekstin ensimmäinen rivi, mutta se on muita kirjaimia suurempi. Nykyään myös niiden yhdistelmät ja muut kokeilevat anfangit ovat tavallisia.
<blockquote style="width:50%;"> L orem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.
<blockquote style="width:50%;">
Toivo Helo
Toivo Immanuel Helo (14. syyskuuta 1880 Tampere – 1. kesäkuuta 1916 Helsinki) oli suomalainen toimittaja, kansanopiston opettaja ja kristillisen kirjallisuuden suomentaja.
Helon vanhemmat olivat Tampereen Aleksanterin kirkon kanttori Samuel Hellman (1838–1914) ja Aleksandra Vilhelmina (Mimmi) Rothman (1839–1920). Hän pääsi ylioppilaaksi Tampereen lyseosta 1898. Helo opiskeli Helsingin yliopistossa suorittaen teologian preliminääritutkinnon 1899 ja valmistuen filosofian kandidaatiksi 1906.
Helo oli yhtenä perustamassa vuonna 1905 Kotimaa-lehteä ja hän työskenteli lehden toimitussihteerinä. Vuodesta 1906 alkaen Helo toimi Sörnäisten kristillisen kansanopiston opettajana ja hän toimi myös kirjallisuuden suomentajana. Helo kuoli 1916 35-vuotiaana suolisolmuun.
Helo rakennutti Espoon Leppävaaraan Honkaportti-nimisen hirsihuvilan jonka suunnitteli arkkitehti Berndt Blom. Huvila purettiin vuoden 2000 tienoilla kun paikalle rakennettiin toimistotaloja.